Public procurement notice: Contract Notice
Published: 2024-05-21
Region: EL304
Contract type: Supplies
Procedure: Open procedure
CPV classification: 34932000 | 38115000 | 51215000 | 72500000 | 90714100
Estimated value: 54345241.94 EUR
Submission deadline: 2024-06-13
Award criteria: quality, price
EU fund: eu-funds

Technical requirements: Αντικείμενο της σύμβασης είναι η προμήθεια  νέων συγχρόνων συστημάτων radar, μεσαίας και μεγάλης εμβέλειας, τα οποία προορίζονται τόσο για την αντικατάσταση του υφιστάμενου απαρχαιωμένου εξοπλισμού, όσο και στην επέκταση του εθνικού δικτύου σταθμών μετεωρολογικών Radar στοχεύοντας στην βελτίωση της γεωγραφικής κάλυψης του δικτύου. 
Επιπλέον, θα αναπτυχθεί υποδομή συστήματος Nowcasting, μέσω της οποίας θα δημιουργούνται αναλυτικοί χάρτες επικινδυνότητας με χρωματική κωδικοποίηση και θα εκδίδονται τυποποιημένες προγνώσεις υψηλής χωρο-χρονικής ακρίβειας με έμφαση στα έντονα καιρικά φαινόμενα. 
Τέλος θα αναπτυχθεί μηχανισμός αυτοματοποιημένης παραγωγής ενημερώσεων και  προειδοποιήσεων οι οποίες θα αποστέλλονται από την ΕΜΥ στο Υπουργείο Κλιματικής Κρίσης &  Πολιτικής Προστασίας για επιχειρησιακή αξιολόγηση και αξιοποίηση.
Τα παραγόμενα μετεωρολογικά προϊόντα θα διατίθενται και μέσω της νέας διαδικτυακής πύλης της ΕΜΥ, που έχει αναπτυχθεί μέσω του έργου με τίτλο «Εγκατάσταση Μετεωρολογικών Σταθμών & Ανάπτυξη Υποδομής Διαδικτυακής Πύλης» του ΕΠ «Μεταρρύθμιση Δημοσίου Τομέα 2014-2020», ΕΣΠΑ 2014 - 2020.
Πιο αναλυτικά, στην εν λόγω δράση περιλαμβάνεται η προμήθεια και εγκατάσταση σε όλη την επικράτεια των ακόλουθων μετεωρολογικών συστημάτων: 
• Δίκτυο επτά (7) μετεωρολογικών RADAR DOPPLER, Διπλής Πόλωσης (DUAL POLARIZATION), C Band με την απαραίτητη υποδομή (πυλώνες εγκατάστασης, οικίσκους, συστήματα αδιάλειπτης παροχής ρεύματος, κα) 
• Ένα (1) σύστημα βραχυπρόθεσμης πρόβλεψης (Nowcasting) με το απαραίτητο λογισμικό και εξοπλισμό  (servers, κα), το οποίο θα εγκατασταθεί στην ΕΜΥ και στο Περιφερειακό Μετεωρολογικό Κέντρο της Λάρισας (ΠΜΚ/ΑΤΑ), ως εφεδρικό. 
• Ένα (1) σύστημα παραγωγής αυτοματοποιημένων ενημερώσεων και προειδοποιήσεων, με το απαραίτητο λογισμικό και εξοπλισμό (servers, κα), το οποίο θα εγκατασταθεί στην ΕΜΥ και στο Περιφερειακό Μετεωρολογικό Κέντρο της Λάρισας (ΠΜΚ/ΑΤΑ), ως εφεδρικό. (Παρ.1.3 και Παράρτημα Ι της Διακήρυξης)
Το Έργο θα υλοποιηθεί στις εγκαταστάσεις της ΕΜΥ και στα σημεία εγκατάστασης των μετεωρολογικών RADAR.
Ο Ανάδοχος θα εγκαταστήσει και θα παραδώσει σε πλήρη λειτουργία το σύνολο του εξοπλισμού, του λογισμικού/εφαρμογών και των αδειών χρήσης.
Τόπος υποβολής των παραδοτέων που είναι Αναφορές ή Μελέτες είναι η έδρα της ΚτΠ Μ.Α.Ε. (παρ. 7.5 ΠΑΡ/ΜΑ Ι της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι συστήματα πληροφορικής και τηλεπικοινωνιών. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης. (παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021, 2022, 2023) κατ’ ελάχιστον ίσο με το 100% της εκτιμώμενης αξίας (χωρίς ΦΠΑ και δικαιώματα προαίρεσης) της υπό ανάθεση σύμβασης για την οποία υποβάλλει προσφορά. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης. (παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα απαιτείται να έχουν εκτελέσει και ολοκληρώσει επιτυχώς, κατά τελευταία τρία έτη* πριν την ημερομηνία υποβολής της προσφοράς, τουλάχιστον ένα (1) έργο συνολικής αξίας τουλάχιστον ίσης με το 15% της αξίας της σύμβασης, χωρίς ΦΠΑ και χωρίς τα δικαιώματα προαίρεσης και το οποίο θα καλύπτει, είτε ξεχωριστά είτε συνδυαστικά, τα ακόλουθα πεδία με τα οποία υπάρχει συνάφεια με το αντικείμενο της παρούσας:
•	Υλοποίηση/ανάπτυξη δικτύου μετεωρολογικών Radar
•	Υλοποίηση/ανάπτυξη μετεωρολογικών συστημάτων (meteorological software/hardware)
* Επισημαίνεται ότι για την τεκμηρίωση της Επαγγελματικής Ικανότητας η αναθέτουσα λαμβάνει υπόψη και στοιχεία σχετικών έργων που παραδόθηκαν ή εκτελέσθηκαν πριν την τελευταία τριετία και όχι πέραν των 8 ετών, λόγω αφενός του ιδιαιτέρως εξειδικευμένου φυσικού αντικειμένου της παρούσας σύμβασης το οποίο δεν αποτελεί αντικείμενο τακτικών προμηθειών και αφετέρου της παρατεταμένης οικονομικής κρίσης και της περιορισμένης υλοποίησης έργων στην χώρα  προκειμένου να εξασφαλιστεί η όσο το δυνατό μεγαλύτερη συμμετοχή οικονομικών φορέων στη διαγωνιστική διαδικασία δηλαδή για την εξασφάλιση του θεμιτού ανταγωνισμού μεταξύ των οικονομικών φορέων προς όφελος του έργου και του Δημοσίου Συμφέροντος
Επιπρόσθετα, οι οικονομικοί φορείς απαιτείται να συμμορφώνονται με τα οριζόμενα στην παράγραφο 3α του άρθρου 12 του ν. 3688/2008, όσον αφορά στην παροχή διαφημιστικών υπηρεσιών σε φορείς του Δημοσίου και του ευρύτερου δημόσιου τομέα. (παρ. 2.2.6.1 της Διακήρυξης). 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν κατάλληλη ομάδα έργου, με στελέχη επαρκή σε πλήθος και δεξιότητες για την άρτια εκτέλεση των εργασιών της, σύμφωνα με την παρ. 2.2.6.2 της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν οργανωμένο σύστημα διαχείρισης Ποιότητας. Συγκεκριμένα απαιτείται :
Οι οικονομικοί φορείς πρέπει να διαθέτουν κατά την φάση υποβολής της Τεχνικής τους Προσφοράς και να ακολουθούν καθ’ όλη τη διάρκεια ισχύος της σύμβασης: 
1.	Σύστημα Διασφάλισης Ποιότητας (ISO σειρά 9000 ή ισοδύναμο). Διαχείρισης ποιότητας και πιστοποίηση κατά ISO 9001:2015 εν ισχύ με πεδίο εφαρμογής την σχεδίαση, κατασκευή και υποστήριξη Μετεωρολογικών Συστημάτων. 
2.	Σύστημα Περιβαλλοντικής διαχείρισης (ISO 14001:2015 ή ισοδύναμο) 
3.	Σύστημα Υπηρεσιών Διαχείρισης της Τεχνολογίας Πληροφοριών (IT Service Management System), (ISO 20000-1:2018 ή ισοδύναμο) 
4.	Σύστημα διαχείρισης ασφάλειας πληροφοριών (ISO 27001:2013 ή ισοδύναμο) 
Σε περίπτωση ένωσης οικονομικών φορέων, οι παραπάνω απαιτήσεις (1 έως 4) καλύπτονται από όλα τα μέλη της ένωσης
Επιπλέον οι οικονομικοί φορείς πρέπει να διαθέτουν: 
•	Πιστοποιητικό Βιομηχανικής Ασφάλειας κατά ΕΚΒΑ σε επίπεδο τουλάχιστον NATO/EU SECRET και να το διατηρούν σε ισχύ μέχρι τη λήξη της περιόδου εγγυημένης καλής λειτουργίας. Τα εν λόγω πιστοποιητικά/αποδεικτικά ισοδυναμίας θα υποβληθούν με τα δικαιολογητικά κατακύρωσης. Σημειώνεται ότι για τη συμμετοχή των οικονομικών φορέων στον εν λόγω διαγωνισμό, η συμμόρφωση με τον εν λόγω όρο θα δηλώνεται στην υπεύθυνη δήλωση που θα συνοδεύει το ΕΕΕΣ. Διευκρινίζεται ότι το προαναφερόμενο πιστοποιητικό δεν απαιτείται για τις περιπτώσεις των οικονομικών φορέων ή των υπεργολάβων που θα παρέχουν διαφημιστικών υπηρεσιών στο πλαίσιο του έργου. 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας. (παρ. 2.2.7 της Διακήρυξης)